CELEX: 32011R0875
Language: fi
Date: 2011-08-31 00:00:00
Title: Komission täytäntöönpanoasetus (EU) N:o 875/2011, annettu 31 päivänä elokuuta 2011 , tiettyjen tavaroiden luokittelusta yhdistettyyn nimikkeistöön

2.9.2011   
            
            
               FI
            
            
               Euroopan unionin virallinen lehti
            
            
               L 227/9
            
         KOMISSION TÄYTÄNTÖÖNPANOASETUS (EU) N:o 875/2011,
   annettu 31 päivänä elokuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä elokuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Pääasiassa 39 ryhmän 1 huomautuksessa tarkoitetusta muovista valmistettu digitaalikameran sukelluskotelo.
                  Tuotteessa on kaksi läpinäkyvää puoliskoa, joissa on manuaalisesti käytettäviä painikkeita, metallista valmistettuja säätö- tai toimintanappeja sekä muovista valmistetuin näppäinsalvoin varustettu kehys. Siinä voi myös olla häikäisyä estävä näytönsuoja, jalustakiinnike ja ylimääräinen kahva.
                  Vedenpitävän kotelon etuosassa on objektiivia varten syvennys, jossa on lasi-ikkuna ja sisäkierteellä varustettu metallikehys lisälinssejä varten. Takaosassa on pehmustettu tila kameran etsintä varten.
                  Tuotteeseen on tarkoitus asettaa kokonainen digitaalikamera, ja sen avulla kameraa voidaan käyttää kosteissa tai pölyisissä olosuhteissa.
                  (Ks. kuvat 1 ja 2) (1)
                  
               
               
                  3926 90 97
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 39 ryhmän 1 huomautuksen sekä CN-koodien 3926, 3926 90 ja 3926 90 97 nimiketekstien mukaisesti.
                  Luokittelu nimikkeen 4202 kameralaukkuna ei tule kyseeseen. Kameralaukut kuuluvat nimikkeeseen 4202. Sukelluskotelo ei kuitenkaan ole pelkästään digitaalikameran säilytyspakkaus, vaan sillä on oma toiminto. Painikkeiden ja säätö- ja toimintanappien vuoksi tuotetta ei voida pitää säilytysesineenä.
                  Luokittelu nimikkeeseen 8529 ei tule kyseeseen, sillä vaikka tavara on kameratarvike, sitä ei voida pitää digitaalikameran osana, sillä se ei ole välttämätön digitaalikameran toimimiselle.
                  Luokittelu 90 ryhmän 2 kohdan b alakohdan mukaisesti nimikkeeseen 9006 tai 9007 ei myöskään tule kyseeseen, sillä näihin nimikkeisiin kuuluvat perinteiset valokuvaus- ja elokuvakamerat, mutta eivät digitaalikamerat.
                  Tuotteessa on käytetty erilaisia materiaaleja, minkä vuoksi se on 3 yleisen tulkintasäännön b alakohdan mukaisesti luokiteltava tavaralle sen olennaisen luonteen antavan valmistusaineen perusteella.
                  Koska muovi antaa tuotteelle sen olennaisen luonteen, se on luokiteltava nimikkeseen 3926 CN-koodiin 3926 90 97 kuuluvana muuna muovitavarana.
               
            
         
      
                  
                     
               
               
                  
                     
               
            
                  Kuva 1
               
               
                  Kuva 2
               
            
         (1)  Valokuvat ovat ainoastaan ohjeellisia.